Alles 1908. aastal Londonis ja neli aastat  hiljem Stockholmis näitas olümpialiikumine oma jõudu. Stockholmi kordaläinud mänge varjutas esimene amatöörlusskandaal. Selle ohvriks langes Ameeriklane Jim Thorpe ehk indiaanlasenimega Särav Teerada. Ta võitis viievõistluse aladest koguni neli ja oli ühel kolmas ning edestas kümnevõistluses järgnevaid pea 700 punktiga. Rootsi kuningas Gustav V ütles Thorpe'ile kuldmedalit kaela riputades: "Mu härra - te olete maailma suurim sportlane!" Kolmveerand aastat hiljem "paljastati", et Thorpe oli varem saanud tühist  palgaraha teisejärgulises profijalgpallimeeskonnas mängides. ROK-i printside, parunite ja muude härrade meelest ei täitnud Thorpe korraliku amatöörsportlase nõudeid ning tema tulemused tühistati ja medalid nõuti tagasi. Thorpe'i maine taastati alles siis, kui amatöörlusele hakati vaatama uue pilguga.